Erba’ mużiċisti tal-korda li jiffurmaw il-Leipzig String Quartet, reġgħu għal darb’ ohra Malta biex f’żewġ kunċerti fit-teatru Manoel, iwasslu l-mużika li ħarġet mill-pinna ta’ Ludwig Van Beethoven, il-kompożitur li l-mużika tiegħu tibqa’ ħajja għal dejjem. Kompożitur li l-mużika tiegħu ma tmut qatt. Il-kompożitur Germaniz Ludwig Van Beethoven kien kruċjali fil-qalba bejn il-mużika klassika u dik romantika. Għex bejn l-1770 u 1827. Kien pjanist li għadda l-legat mużikali tiegħu lill-ġenerazzjonijiet li għadhom telgħin illum. Il-wirt mużikali ta’ Beethoven huwa l-qofol tal-Leipzig Quartet – erba’ mużicisti tal-korda li jinterpretaw ix-xogħlijiet ta’ dan il-kompożitur. Il-Leipzig Quartet jerġgħu jinsabu Malta biex itellgħu numru ta’ kunċerti fit-teatru Manoel. Il-vjolinista Tilman Bunin, jgħid li l-mużika ta’ Beethoven tibqa tgħodd għal kull żmien. Il-Leipzig String Quartet twaqqfu fl-1988 u matul dan iż-żmien daru d-dinja fosthom Malta. U jgħidu li t-teatru Manoel jibqa wieħed mill-isbaħ li qatt daqqew fih. Fil-kunċerti tagħhom hawn Malta dedikati lill-mużika ta’ Beethoven, il-Leipzig String Quartet se jinterpretaw siltiet varji ta dan il-kompożitur Ġermaniż, tant li fiż-żewg kunċerti il-mużika interpretata se tkun kollha differenti. L-ewwel kunċert sar il-bieraħ filwaqt li llejla se jsir it-tieni kunċert. Għalkemm prinċipalment pjanist, Beethoven kiteb 16-il kompożizzjoni għall-kwartetti tal-korda.